Απιστίες (ταινία)

Το Απιστίες είναι Αμερικανική δραματική ταινία παραγωγής 1998 σε σεναριογραφία και σκηνοθεσία Άνταμ Ρίφκιν. Προβλήθηκε αρχικά στο Seattle International Film Festival στις 21 Μαΐου 1998, και κυκλοφόρησε στην Αμερική σε βιντεοκασέτα έναν χρόνο μετέπειτα, με την ονομασία Something About Sex (ελεύθερη μετάφραση: Κάτι για το σεξ). Η πλοκή εξιστορεί τις ζωές τριών ζευγαριών, καθώς αγωνίζονται με τις δυσκολίες διατήρησης μονογαμικής σχέσης. Πρωταγωνιστούν οι Τζόναθαν Σίλβερμαν, Λία Λάιλ, Πάτρικ Ντέμπσι, Κριστίν Τέιλορ, Ράιαν Αλόσιο, Έιμι Γιάσμπεκ, και Τζέισον Αλεξάντερ.

Πλοκή
Τα ζευγάρια Τζόελ και Σόφι, Σαμ και Σάμμυ και Ισαάκ και Κλόντια δειπνούν μαζί με τον συγγραφέα Αρτ Ουίτζ. Ο τελευταίος μιλάει για το καινούριο του βιβλίο, στο οποίο υποστηρίζει ότι η μονογαμία είναι ένα ψέμα. Τα τρία ζευγάρια αντιδρούν εξοργισμένα και προσβεβλημένα από τις απόψεις του Αρτ, τελειώνουν το δείπνο. Την επόμενη μέρα, ο Ισαάκ αγοράζει ένα γαμήλιο δώρο για τη σύζυγό του Κλόντια σε κατάστημα με αντίκες και έχει σεξουαλική επαφή με την πωλήτρια. Η Κλόντια ψάχνει τον Αρτ και καταλήγει στο κρεβάτι μαζί του, παραδέχοντας ότι αυτή και ο Ισαάκ είναι πολύγαμοι, αλλά οτί το κρύβει από τους φίλους τους. Ο Εβραίος δικηγόρος Τζόελ συμμετέχει σε ερωτικό μασάζ σε ένα παράνομο στούντιο μασάζ και υποφέρει από την ένοχη συνείδησή του. Μαστίζεται από εφιάλτες και αποφασίζει να πει τη γυναίκα του Σόφι την αλήθεια, αν και ο αδελφός του Ρούμπεν, ένας ανεπιθύμητος άνθρωπος με έλξη στις παχύσαρκες γυναίκες, τον συμβουλεύει να μην το κάνει. Η μαθήτρια ιατρικής Σόφι συναντιέται κρυφά με τον καθηγητή της Δόκτωρ Λάιονελ Ταφτ και κοιμάται μαζί του, αλλά στη συνέχεια συνειδητοποιεί ότι αγαπά τον άντρα της. Ο Τζόελ ομολογεί την εμπειρία που είχε στην Σόφι, ενώ εκείνη διατηρεί μυστική την δική της. Ο Σαμ, ένας σεφ που εργάζεται για μια εταιρεία τροφοδοσίας, είναι έτοιμος να παντρευτεί την έγκυο αρραβωνιαστικιά Σάμμυ. Είναι οπαδός της πορνογραφίας, κάτι το οποίο κρατά μυστικό από την αρραβωνιαστικιά του. Όταν εκείνη το ανακαλύπτει αυτό, φοβάται ότι μπορεί να την εξαπατήσει επίσης και προσλαμβάνει έναν ιδιωτικό ερευνητή, ο οποίος με τη σειρά του αποφασίζει να χρησιμοποιήσει μια γυναίκα ως δόλωμα για τον Σαμ. Ο τελευταίος αντιθέτως, αντιστέκεται στη γοητεία της γυναίκας, κάτι το οποίο η Σάμμυ εκλαμβάνει με μεγάλη ανακούφιση. Η ταινία τελειώνει με μια σκηνή που αναπαριστά το γάμο των Σαμ και Σάμμυ, στον οποίο οι φίλοι τους παρευρίσκονται ως καλεσμένοι.

Ηθοποιοί
 Τζόναθαν Σίλβερμαν ως Τζόελ
 Λία Λάιλ ως Σόφι
 Πάτρικ Ντέμπσι ως Σαμ
 Κριστίν Τέιλορ ως Σάμμυ
 Ράιαν Αλόσιο ως Ισαάκ
 Έιμι Γιάσμπεκ ως Κλόντια
 Τζέισον Αλεξάντερ ως Αρτ Ουίτζ
 Τσαρλς Σόνεσι ως Δόκτωρ Λάιονελ Ταφτ
 Άνταμ Ρίφκιν ως Ρούμπεν

Παραγωγή
Η ταινία γυρίστηκε στο Λος Άντζελες, στην Καλιφόρνια.

Κυκλοφορία
Η ταινία κυκλοφόρησε στην Ελλάδα σε DVD το 2004 από την VA Films.

Υποδοχή
Ο Κεν Άισνερ του περιοδικού Variety αποκάλεσε μερικά τμήματα της ταινίας ως "προφανή" και "μη πιστευτά", αλλά εξήρε την σκηνοθεσία του Άνταμ Ρίφκιν, δηλώνοντας ότι "προσθέτει αρκετό χιούμορ και πρωτοτυπία για να κάνει την ταινία αγαπητή στο κοινό. Οι πωλητές θα πρέπει να κερδίσουν τα θυληκά πάνω στην ελαφρώς ανδρόλοξη οπτική γωνιά της ταινίας." Εξέδωσε επίσης την μουσική της ταινίας.

Παραπομπές

Εξωτερικοί σύνδεσμοι

Κατηγορία:Αμερικανικές ταινίες της δεκαετίας 1990
Κατηγορία:Αγγλόφωνες ταινίες
Κατηγορία:Ταινίες του 1998
Κατηγορία:Αμερικανικές δραματικές ταινίες
Κατηγορία:Ταινίες γυρισμένες στο Λος Άντζελες